《游叶乐山山庄 其一》
明代·谭大初

谁卜幽居水竹间，衡门无事昼常关。寻芳不逐春风舞，采药长随夜月还。

精舍阴阴修竹里，佳城郁郁小溪湾。多君领得林泉趣，名利无心梦亦閒。

作者简介：谭大初，字宗元，号次川。始兴人。明世宗嘉靖十七年（一五三八）进士。初授工部主事，历官至南京户部尚书。尝力荐海瑞。卒年七十五。著有《次州存稿》。《明史》卷二○一、清温汝能《粤东诗海》卷二四等有传。